ซิสเตอร์ปรินเซส

ซิสเตอร์ปรินเซส (; โรมาจิ: "Shisutā Purinsesu"; : ทับศัพท์จาก Sister Princess) เป็นคอลัมน์หนึ่งในนิตยสารเด็งเงคิ G's แมกกาซีน ซึ่งนำเสนอในรูปแบบนวนิยายแนวบิโชโจะ แต่งเรื่องโดย ซากุระโกะ คิมิโนะ วาดภาพประกอบโดย นาโอโตะ เทนฮิโระ ลงตีพิมพ์ตั้งแต่ พ.ศ. 2542 - 2546 ต่อมาได้มีการนำเรื่องนี้มาสร้างเป็นเกมสำหรับเครื่องเพลย์สเตชัน และเกมบอยแอดวานซ์ รวมไปถึงสื่ออื่น ๆ เช่น ภาพยนตร์การ์ตูนโทรทัศน์ และหนังสือการ์ตูน
ประวัติ.
ซิสเตอร์ปรินเซสเป็นคอลัมน์นิยายที่ตีพิมพ์ในนิตยสารเด็งเงคิ G's แมกกาซีน ตีพิมพ์ครั้งแรกในเดือนมีนาคม พ.ศ. 2542 โดยตัวละครมีน้องสาวอยู่เพียง 9 คน เท่านั้น ซึ่งต่อมาได้เพิ่มตัวละครอีก 3 ตัว คือ ฮารุกะ โยทสีบะ และอาเรียในเดือนมีนาคม พ.ศ. 2543 ซึ่งเนื้อเรื่องสำคัญจะเกี่ยวกับจดหมายที่น้องสาวเขียนบอกเล่าความรู้สึกถึงพี่ชายซึ่งแยกกันอยู่
ต่อมา บริษัทโซนีได้นำเรื่องซิสเตอร์ปรินเซสไปสร้างเป็นเกมเพลย์สเตชัน ออกจำหน่ายเมื่อวันที่ 8 มีนาคม พ.ศ. 2544 ซึ่งเกมนี้ได้ขายดีเป็นอันดับสามของญี่ปุ่นในสัปดาห์แรกที่วางจำหน่าย นอกจากนี้ ยังได้มีการนำเรื่องนี้ไปสร้างเป็นอะนิเมะ จำนวน 26 ตอน ซึ่งออกฉายทางทีวีโตเกียว ตั้งแต่ 4 เมษายน - 6 ตุลาคม พ.ศ. 2541 โดยในอะนิเมะจะมีเนื้อหาที่แตกต่างจากในนิตยสารมาก
หลังจากนั้น ได้มีการสร้างเกมเพลย์สเตชันภาคใหม่ ใช้ชื่อว่า "Sister Princess ~ Pure Story ~" ออกวางจำหน่ายเมื่อ 13 ธันวาคม พ.ศ. 2544 และได้ทำการสร้างอะนิเมะภาคใหม่ขึ้นอีกครั้ง โดยใช้ชื่อว่า "Sister Princess: RePure" ซึ่งอ้างอิงเนื้อหาจากนิตยสารเป็นหลัก
ในเดือนกันยายน พ.ศ. 2546 ซิสเตอร์ปรินเซสได้ถูกนำออกจากนิตยสารเด็งเงคิ G's แมกกาซีน โดยมีคอลัมน์ใหม่คือ "Futakoi" มาแทนที่ ซึ่งหลังจากนั้นเรื่องนี้ก็ไม่ได้มีการนำมาสร้างต่อใด ๆ อีก
 "รายชื่อตัวละครต่อไปนี้เป็นตัวละครหลักของซีรีส์ สำหรับตัวละครที่ปรากฏเฉพาะในอะนิเมะ ดูที่ ซิสเตอร์ปรินเซส (อะนิเมะ)"
 "ให้เสียงโดย:" เคนจิ โนจิมะ
 วาตารุเป็นพี่ชายของน้องสาวทั้ง 12 คน ซึ่งน้องสาวทุกคนล้วนแต่ชอบเขา
ตัวละคร.
น้องสาว.
น้องสาวทั้ง 12 คนของมินากามิ วาตารุ แต่ละคนจะใช้คำที่เรียกพี่ชายแตกต่างกันออกไป
 "ให้เสียงโดย:" นัตสึโกะ คุวาทานิ
 คาเรนเป็นคนที่ดูเหมือนจะสนิทกับพี่ชายมากที่สุด เป็นเด็กที่ร่าเริงและอารมณ์ค่อนข้างอ่อนไหว เอมีงานอดิเรกคือเล่นเปียโน และมีความสามารถในด้านการทำอาหาร โดยเฉพาะขนมหวาน คำที่เธอใช้เรียกพี่ชายคือ โอนีจัง (; โรมาจิ: "Onii-chan")
 "ให้เสียงโดย:" ฮิซาโยะ โมจิซึกิ
 คาโฮะโดยปกติเป็นคนที่ไม่ค่อยมั่นใจในตนเอง แต่เธอสมัครเป็นเชียร์ลีดเดอร์ที่โรงเรียนเพื่อที่จะเชียร์พี่ชาย คำที่เธอใช้เรียกพี่ชายคือ โอนีจามะ (; โรมาจิ: "Onii-chama")
 "ให้เสียงโดย:" ยูมิโกะ โคบายาชิ
 มาโมรุเป็นสาวน้อยที่ชื่นชอบกีฬามาก กีฬาที่ถนัดคือสโนว์บอร์ด และสเก็ตน้ำแข็ง เธอมักจะชวนพี่ชายไปเล่นกีฬาบ่อย ๆ คำที่เธอใช้เรียกพี่ชายคือ อะนี (; โรมาจิ: "Anii")
 "ให้เสียงโดย:" ยูอิ โฮริเอะ
 ซาคุยะเป็นคนที่ช่างคุย มีความมั่นใจในตนเองสูง และมีบุคลิกเป็นผู้ใหญ่ เธอมักจะแต่งตัวตามแฟชั่นอยู่เสมอ เธออยากให้พี่ชายมองเธอในฐานะผู้หญิงคนหนึ่ง ไม่ใช่น้องสาว คำที่เธอใช้เรียกพี่ชายคือ โอนีซามะ (; โรมาจิ: "Onii-sama")
 "ให้เสียงโดย:" ชิเอมิ ชิบะ
 ฮินาโกะเป็นน้องคนเล็กในบรรดาพี่น้องทั้งหมด จึงมักขี้เหงาและขี้ตกใจตามประสาเด็ก ๆ งานอดิเรกของเธอคือวาดรูป คำที่เธอใช้เรียกพี่ชายคือ โอนีตามะ (; โรมาจิ: "Onii-tama")
 "ให้เสียงโดย:" เรียวกะ ยูซึกิ
 มาริเอะเป็นคนที่มีร่างกายอ่อนแอมาตั้งแต่เด็ก งานอดิเรกของเธอคืออ่านหนังสือและถักไหมพรม เธอเลี้ยงสุนัขไว้ตัวหนึ่งชื่อมิคาเอล คำที่เธอใช้เรียกพี่ชายคือ อะนิอุเอะซามะ (; โรมาจิ: "Aniue-sama")
 "ให้เสียงโดย:" คุมิโกะ โยโกเตะ
 ชิรายูกิชอบการทำอาหารมาก มักจะทำอาหารให้พี่ชายทานเป็นประจำ และมักจะมีเมนูที่แปลกใหม่เสมอ คำที่เธอใช้เรียกพี่ชายคือ นีซามะ (; โรมาจิ: "Nii-sama")
 "ให้เสียงโดย:" จิโระ คันซากิ
 รินรินมีงานอดิเรกคือชอบคิดค้นสิ่งประดิษฐ์พวกเครื่องยนต์กลไกอยู่เสมอ ผลงานประดิษฐ์ของเธอมีมากมาย เช่น "เมก้ารินริน" เป็นหุ่นยนต์เหมือนตัวเธอ คำที่เธอใช้เรียกพี่ชายคือ อะนิกิ (; โรมาจิ: "Aniki")
 "ให้เสียงโดย:" อายาโกะ คาวาสุมิ
 จิคาเงะเป็นคนใจเย็นและชอบเรื่องลึกลับต่าง ๆ รวมถึงเรื่องไสยศาสตร์และเวทมนตร์ คำที่เธอใช้เรียกพี่ชายคือ อะนิคุง (; โรมาจิ: "Ani-kun")
 "ให้เสียงโดย:" ยูมิ คาคาซึ
 ฮารุกะมาจากประเทศเยอรมนี เธอมีความสามารถด้านศิลปะการต่อสู้ญี่ปุ่นด้วยอาวุธโบราณ ได้แก่ ง้าว และการยิงธนู คำที่เธอใช้เรียกพี่ชายคือ อะนิงิมิซามะ (; โรมาจิ: "Anigimi-sama") 
 "ให้เสียงโดย:" โทโมเอะ ฮันบะ
 โยทสึบะมาจากประเทศอังกฤษ เธอชอบเรื่องสืบสวนสอบสวน และพยายามสืบเกี่ยวกับเรื่องราวเกี่ยวกับพี่ชาย คำที่เธอใช้เรียกพี่ชายคือ อะนิจามะ (; โรมาจิ: "Ani-chama")
 "ให้เสียงโดย:" นานะ มิซุกิ
 อาเรียมาจากประเทศฝรั่งเศส เป็นเด็กที่ค่อนข้างขี้กลัว และยังชอบทางขนมหวานมาก คำที่เธอใช้เรียกพี่ชายคือ นียะ (; โรมาจิ: "Nii-ya")
 แม่บ้านของอาเรีย
 หุ่นยนต์ที่รินรินสร้างขึ้นเลียนแบบตนเอง
 สุนัขของมาริเอะ